Maak só jou eie baba-produkte - Jou Gesin | Solidariteit WêreldJou Gesin | Solidariteit Wêreld
Tuis › Artikels › Maak só jou eie baba-produkte
Maak só jou eie baba-produkte
Woensdag, Junie 28th, 2017
Ronéll van Rooyen
Dis lekker om met 'n ooievaarstee vir die nuwe baba al die lekkerruik toiletware te koop, maar het jy al daaraan gedink dat dit onnodige chemiese stowwe op sy/haar sensitiewe en goed gebalanseerde velletjie is, want net die natuurlike olies verwyder? Wel, hier is 'n paar oulike wenke om tuisgemaakte produkte vir baba en dalk sommer vir die hele gesin te maak.
1 k gedistilleerde water
2 e ongegeurde vloeibare seep
1 e plantaardige gliserien
6 druppels Chamomile-olie (of 'n ander geur soos laventel as jy verkies)
Al hierdie bestanddele kan in 'n skoon bottel soos 'n uitgespoelde sjampoebottel gegooi en gemeng word en tot 'n maand lank gehou word.
Dit is belangrik om die hare skoon te was sonder om die natuurlike olies uit te was. Hier word dus juis natuurlike olies gebruik, ook vir die geur en jy kan dit afwissel vir nuwe geure.
Babas tot 18 maande oud kan dit een keer per week gebruik en ouer kinders twee tot drie maal per week.
1 k reuklose vloeibare seep
½ t jojoba-olie
5 druppels laventelolie
5 druppels pomelo-olie
Nota: Vir babas jonger as 12 maande kan die olies uitgelaat word.
Dit kan alles eers goed gemeng word in 'n beker voor dit in 'n bottel gestoor word vir tot 6 maande.
Dis ongelooflik om te sien hoe spesiaal die Here ons vel met 'n olielagie gemaak het, en selfs die kop se vel is met 'n lagie bedek. Mense is so geneig om dit te wil af skrop met sjampoe en dan weer terug te sit met onnatuurlike middels. Dit versteur die pH-balans ongelooflik en die kopvel werk dan hard om ekstra olie te produseer om die balans te probeer herstel. Dis 'n bose kringloop wat jy kan breek deur natuurlik te wees.
Tot op 4-jarige ouderdom is dit nie werklik nodig om opknapping te doen nie. Indien die klimaat werklik droog is, kan mens kinders se hare eerder elke week 'n behandeling gee:
½ k klapperolie
12 druppels ylang ylang- of ander olie
Indien die klapperolie teen kamertemperatuur vloeibaar is, kan die ander olie net ingeroer word; so nie, kan die klapperolie in die houer geplaas word in 'n pot warm water om stadig te begin oplos. Dit sal net nodig wees om die haarpunte hiermee te olie en dan na 'n paar minute eers met sjampoe goed te was (sonder water) voor dit afgespoel word met warm water. Vir 'n diep behandeling kan die hele kopvel en al die hare een maal per maand of paar maande behandel word. Dit kan ook afgewas word deur eers die sjampoe goed in te skuim voor enige water aangewend word. Daarna kan dit afgespoel word met warm water. Doen dit verkieslik op 'n Vrydag, sodat jy die hele Saterdag het om dit meer as een maal te was indien nodig. Jy sal nie in die kerk goed lyk met 'n olierige kop nie.
Dieselfde beginsel geld vir room as vir opknappers. Die liggaam se vel het 'n natuurlike lagie olie wat deur seep versteur word. Hier is 'n organiese room wat drie maande in 'n donker bottel in 'n koel donker kas gehou kan word:
5 e amandelolie
2 e byewas
1 e kakaobotter
10 druppels Chamomile-olie
5 druppels laventelolie (slegs vir babas ouer as 12 maande)
Smelt die byewas in 'n bord oor 'n pot warm water saam met al die bestanddele behalwe die olies. Olies word bygevoeg eers 5 minute nadat die byewasmengsel afgekoel het en dan word alles in 'n houer gegooi.
Geniet die gesonde velprodukte en hanteer jou vel soos die Here dit beplan het, nl met natuurlike produkte.
Sophie Uliano, 2010, " Do it gorgeously" . "How to make less toxic, less expensive and more beautiful products. "
Stacy M De Broff, 05 Feb 2002, "The Mom Book : Insider tips to ensure your child thrives in elementary and middle school."
Ann Douglas, Jan 2010, "The mother of all toddler books : An all-Canadian guide on your child's second and third years"
Hierdie artikel is geborg deur Medihelp Mediese Skema. Is jy op soek na sakpas mediese dekking? Klik hier en 'n Medihelp- geakkrediteerde adviseur sal jou skakel met gratis advies oor 'n Medihelp-voordele-opsie wat jou sak en behoeftes sal pas.